ALAQUÀS ES MOBILITZA PER A L'ELIMINACIÓ DE LA VIOLÈNCIA CONTRA LES DONES
26/11/2021

# ALAQUÀS ES MOBILITZA PER A L'ELIMINACIÓ DE LA VIOLÈNCIA CONTRA LES DONES

*   26/11/2021
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=20175

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20175%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20ES%20MOBILITZA%20PER%20A%20L%27ELIMINACI%C3%93%20DE%20LA%20VIOL%C3%88NCIA%20CONTRA%20LES%20DONES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20175/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20175/26112021whatsapp_image_2021-11-26_at_10_53_49_1__Form_4.jpg)](https://www.alaquas.org/ficheros/documentos/2021/2/20175/26112021whatsapp_image_2021-11-26_at_10_53_49_1__Form_10.jpg "<a href='https://www.alaquas.org/ficheros/documentos/2021/2/20175/26112021whatsapp_image_2021-11-26_at_10_53_49_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS ES MOBILITZA PER A L'ELIMINACIÓ DE LA VIOLÈNCIA CONTRA LES DONES</a>")

Alaquàs celebra el 25 de Novembre amb la marxa cívica ?Passos contra la violència de gènere' i la lectura d'un manifest per tal de mostrar la seua repulsa contra tot tipus d'acte masclista

Les veïnes i els veïns d’Alaquàs van eixir ahir dijous 25 de Novembre al carrer per a participar en les activitats organitzades per l’Ajuntament d’Alaquàs amb motiu del Dia Internacional per a l’Eliminació de la violència contra les dones. Una cita que se celebra cada any per tal de manifestar la seua repulsa contra la violència masclista i demandar una major atenció per part de la societat i dels poders públics a les víctimes de la violència de gènere.

Les activitats es van iniciar amb la marxa cívica ‘Passos contra la violència de gènere’ que es va iniciar a l’avinguda Ausiàs March d’Alaquàs i va finalitzar a la porta de l’Ajuntament d’Alaquàs. Centenars de persones van recórrer l’avinguda País Valencià per a demostrar una vegada més la seua repulsa contra la violència que pateixen les dones a tot el món.

Una vegada finalitzada la marxa, l’Alcalde d’Alaquàs, Toni Saura i la Regidora d’Igualtat, Elena Álamo, van reafirmar el compromís amb les polítiques d’igualtat entre homes i dones i van posar en valor el treball diari per a anar a l’arrel: la desigualtat profunda nascuda i alimentada en el sistema patriarcal. Després, van donar pas a la lectura de la relació de dones assassinades de l’any 2021 i del mes de desembre de 2020 que es realitza cada 25 de Novembre per tal de recordar totes les víctimes i que la du a terme el Consell Municipal de les Dones, les professionals de l’Àrea d’Igualtat i Violència de l’Ajuntament d’Alaquàs i altres persones voluntàries.

A continuació es va llegir el Manifest per a l’Eliminació de la Violència contra les Dones a càrrec de Sandra i Carla, dues membres del col·lectiu de joves d’Alaquàs. Per a finalitzar la vesprada, i amb la façana tenyida de color violeta, aquestes mateixes joves van donar a conéixer a la ciutadania la cançó ‘No es mi culpa’ composada per aquest col·lectiu a través del Taller de Rap contra la Violència de Gènere organitzat pels Departaments d’Igualtat i Joventut de l’Ajuntament d’Alaquàs i dinamitzat pel grup muscal Nacidos de la Tierra. Es pot escoltar l’audio a través del següent link: [https://www.alaquas.org/url/00eia4](https://www.alaquas.org/url/00eia4). A més, la lletra de la cançó es pot seguir descarregant aquest document: [https://www.alaquas.org/url/004d5n](https://www.alaquas.org/url/004d5n).